*“A tudomány izgalmas kaland. Ajtókat nyitogatunk,*

*keressük az igazságot, s egyszerre ott van előttünk,*

*mint mesebeli kincs, a maga kézzelfogható,*

*tündöklő valóságában.”*

*(Kosztolányi Dezső)*



SOKSZÍNŰ KAR KONFERENCIA VII.

2025. szeptember 5.

Nemzeti Közszolgálati Egyetem Rendészettudományi Kar Idegennyelvi és Szaknyelvi Lektorátus

Szerkesztette:

Ürmösné Dr. Simon Gabriella PhD, egyetemi docens

 Kudar Mariann, mestertanár

Logó: Ürmösné Dr. Simon Gabriella PhD

Nyomdai munkálatok: Vangenechten Komarom Kft.

Komárom

2025

ISBN: 978-963-498-703-1

**Tartalomjegyzék**

1 KONFERENCIAFELHÍVÁS

2 Sokszínű Kar Konferencia VII.

3 A konferencia kiemelt témakörei

4 A Konferencia Szervezőbizottsága

5 Programszervezés

6 PROGRAM

7 A KONFERENCIA RÉSZLETES PROGRAMJA

8 Szekció-előadások I

9 Szekció-előadások II/A

10 Szekció-előadások II/B

11 Szekció-előadások III/A

12 Szekció-előadások III/B

13 AZ ELŐADÁSOK ABSZTRAKTJAI

14 AZ ELŐADÓKRÓL BETŰREND SZERINT

**Sokszínű Kar Konferencia VII. Colourful Faculty conference VII**

A Nemzeti Közszolgálati Egyetem, Rendészettudományi Kar, Idegennyelvi és Szaknyelvi Lektorátusa hetedik alkalommal szervezi meg a ***Sokszínű Kar******Konferenciát.*** A konferencia célja, hogy a rendészettudomány területe mellett, egyéb tudományterületeken oktató és kutató kollégákat is megszólítson és platformot biztosítson mindazok számára, akik szívesen vállalkoznak kutatási eredményeik vagy oktatási tapasztalataik bemutatására. A konferencia, a 21. századi oktatás-kutatás széles skáláját öleli fel, lehetőséget biztosítva ezzel azon oktató és kutatótevékenységet végző tanárok számára, akik tudományos munkájuk eredményeit, a jó gyakorlataikat vagy a módszertani tapasztalataikat szeretnék megosztani a hallgatósággal. A konferenciaszervezők oldaláról kiemelten fontos, hogy a tudományos színvonal mellett, pedagógiai szemlélettel megtöltött környezetet biztosítsanak a résztvevők számára, ahol akár a tanítás során fejlesztett és alkalmazott jó gyakorlatok is bemutatásra kerülhetnek. Összességében a konferencia teret ad nemcsak a rendészettudománynak, hanem a bölcsészettudománynak, a magánbiztonságnak, a jogi témaköröknek, a sporttudománynak, a kiképzésnek, a mesterséges intelligenciának és egyéb diszciplínának egyaránt. A konferencia elnevezése is ezt a sokszínű koncepciót tükrözi.

Idén első alkalommal a konferenciának idegennyelvű szekciója is lesz, külföldi előadók részvételével, ezzel egyedülálló módon nemzetköziesítve és kibővítve a korábbi hagyományokat.

**A konferencia kiemelt témakörei**

* Rendészettudomány (kábítószerek, közlekedésrendészet, helyszíni szemle, nyomozás, gyermekvédelem)
* Rendészettudomány és a jog
* Mesterséges intelligencia
* Magánbiztonság (őrzésvédelem)
* Kvantumtechnológia
* Sport és kiképzés a rendészettudomány területén (intézkedéstaktika; szolgálati kutyák)
* Idegennyelv-oktatás
* Kultúra
* Adattudatosság
* Jó gyakorlatok az oktatásban, innovatív módszerek a rendészeti felsőoktatásban
* Irodalomtudomány
* Hallgatói felmérések, és vizsgálatok

**A Konferencia Szervezőbizottsága**

Ürmösné Dr. Simon Gabriella PhD egyetemi docens

Rendészettudományi Kar, Idegennyelvi és Szaknyelvi Lektorátus

e-mail cím: simon.gabriella@uni-nke.hu

Barnucz Nóra egyetemi tanársegéd

Rendészettudományi Kar, Idegennyelvi és Szaknyelvi Lektorátus

e-mail cím: barnucz.nora@uni-nke.hu

Kudar Mariann mestertanár

Rendészettudományi Kar, Idegennyelvi és Szaknyelvi Lektorátus

e-mail cím: kudar.mariann@uni-nke.hu

**Szekcióelnökök**: Ürmösné Dr. Simon Gabriella PhD, Barnucz Nóra, Dr. Borszéki Judit PhD, Kudar Mariann, Kovács Éva

**Programszervezés**

* **Rendezvényszervező**

 Győrfi Adrienne bv. őrnagy igazgatási referens

* **A konferencia helyszíne**

 Nemzeti Közszolgálati Egyetem, Rendészettudományi Kar,

 Orczy Úti Kollégium A-B és C-D termek és online.

**PROGRAM**

**Sokszínű Kar Konferencia VII.**

**Nemzeti Közszolgálati Egyetem, Budapest**

**2025. szeptember 5.**

8:50 - 9:00 – Regisztráció

9:00 - 9:15 – Köszöntés, megnyitó

*A konferencia elnöke és főszervezője:*

*Ürmösné Dr. Simon Gabriella PhD, egyetemi docens*

*A konferencia fővédnöke:*

*Prof. Dr. Kovács Gábor vezérőrnagy, a Rendészettudományi Kar Dékánja*

*A konferencia nyitóelőadója:* *Dr. Balláné Dr. Füszter Erzsébet Professzor Emerita*

 9:15 - 12:55 – Konferencia előadások I-II.

12:55 - 13:55 – Ebéd (szendvicses állófogadás)

13:55 - 15:55 – Konferencia előadások III.

15:55 – Plenáris zárszó

**A KONFERENCIA RÉSZLETES PROGRAMJA**

**Helyszín:** **Orczy Úti Kollégium A-B és C-D termek**

**I szekció Orczy Úti Kollégium**

**A-B termek**

**Levezető elnök: Ürmösné Dr. Simon Gabriella PhD**

9:15–9:35 Dr. Balláné Dr. Füszter Erzsébet Professzor Emerita: Legálisan fogyasztható pszichoaktív anyagok.

9:35–9:55 Prof. Dr. Fantoly Zsanett: Mesterséges intelligencia a büntető igazságszolgáltatás rendszerében, különös tekintettel a döntéshozatali eljárásokra.

9:55–10:15 Dr. Sallai János Professzor Emeritus: Két állam egy városban (Baarle Nassau, Baarle - Hertog Hollandiában).

10:15–10:35 Dr. habil Mátyás Szabolcs PhD -Traub Zita- Dr. Major Róbert PhD: Adatvezérelt közlekedésbiztonság – a Sopianae baleset-előrejelző szoftver.

10:35–10.55 Dr. Rottler Violetta PhD - Dr. Kovács Sándor: A fegyveres biztonsági őrség őrzésvédelmi fejlődésének alternatívái.

**Kávészünet: 10.55-11.15 (sütemény, kávé)**

**II/A szekció (párhuzamos szekció)** **Orczy úti kollégium**

**A-B termek**

**Levezető elnök: Kovács Éva**

11:15–11:35 Dr. Rémai Dániel József PhD: Adattudatosság és adatadományozás: lehetőségek és kihívások a digitális társadalomban.

11:35–11:55 Dr. Lippai Zsolt PhD: Magán-börtön-biznisz.

11:55–12:15 Dr. habil. Dobák Imre PhD: Hiányzó szövegtartalom lehetséges becslése a mesterséges intelligencia nyílt platformjaival – összehasonlító vizsgálat (ChatGPT, Claude, Copilot, Gemini, DeepSeek).

12:15–12:35 Dr. Nyitrai Endre PhD: Amikor a mesterséges intelligencia alakítja a nyomozást és a bűnözést.

12:35–12:55 Ceglédi Szabolcs – Barnucz Nóra – Dr. habil Dominek Dalma Lilla PhD: A mesterséges intelligencia szerepe a felsőoktatásban: elméleti megközelítések és attitűdváltozók.

**II/B szekció (párhuzamos szekció), Orczy úti kollégium**

**C-D termek.**

**Levezető elnök: Kudar Mariann**

11:15–11:35 Dr. Vári Vince PhD: A nyomozási idők csapdájában – nyomozó hatósági és ügyészségi válaszok a hatékonyabb büntetőeljárásokért.

11:35–11:55 Dr. habil Nagy Zoltán András PhD: „2025 a kvantumtudomány-, technológia nemzetközi éve (IYQ) - célkitűzések, remények”.

11:55–12:15 Dr. Schubauerné Dr. Hargitai Veronika Andrea: „Rossz szomszédság török átok” (Gondolatok, a szomszédok jogairól és kötelezettségeiről).

12:15–12:35 Dr. Haspel Orsolya: A személy-és vagyonvédelem jogi szabályozása és gyakorlati problémái.

12:35–12:55 Rucska András: Háromdimenziós felvételek rögzítésének lehetőségei helyszíni szemlén.

**Ebédszünet: 12:55–13:55 szendvicses állófogadás**

**III/A szekció (párhuzamos szekció) Orczy úti kollégium**

**A-B termek**

**Levezető elnök: Barnucz Nóra**

13:55–14:15 Dr. Frigyer László: A rendőrségi szolgálati kutyák alkalmazásával kapcsolatos szabályozás.

14:15–14:35 Nagy Éva: Ördögök vs. ördögűzés – a mottók szerepe F. M. Dosztojevszkij „Ördögök” című regényében.

14:35–14:55 Horváth-Bacsó Bernadett: Siker vagy kudarc? A marihuána fogyasztásának alakulása Németországban a legalizáció után.

14:55–15:15 Horváth Dániel: Küzdősportok oktatásának pedagógiai cél- és eszközrendszere a rendészeti testnevelésben.

15:15–15:35 Bélai Gábor: A Közép- európai Rendőrakadémia által nyújtott továbbképzési lehetőségek bemutatása.

15:35-15:55Dr.Horváth Orsolya PhD: A bizonyítékok megőrzése és rekonstrukciója 3D nyomtatási technológiával: lehetőségek, kihívások és jogi vetületek.

**III/B section (parallel section) Orczy úti kollégium**

 **venue: C-D rooms (in person, and online, via Teams)**

**International section**

**Chair: Dr. Borszéki Judit PhD**

13:55–14:15 Lenka Mocova - Katarina Smolkova - Éva Kovács: International collaboration in textbook design – The process of writing English for Crisis Management**. (Žilina)**

14:15–14:35 Éva Kovács-Gabriella Ürmösné Dr. Simon PhD: Stimulating critical infrastructure protection, security engineering, private security, and law enforcement students on ESP seminars.

14:35–14:55 Ronett Radvánszki: Invisible Injuries: Protecting Children Through Barnahus.

14:55–15:15 Dr. Sinan Bataclar PhD: Palette of Possibilities: Faculty Innovation Across the Colorful Research Spectrum. **(Istanbul)**

15:15-15:35 Dr. Schubauer Petra Ph.D: Post mortem privacy in the European Union.

15:35–15:55 Prof. Dr. Irina Golubeva: What Is Culture, Really? - A Study of Students' Perspectives. **(USA)**

15:55–16:15 Dr. Biróczky-Szabó Andrea PhD – Csiki Olivér Tamás: Criminal law assessment of intellectual property infringement. **(Alicante, Valencian Community, Spain)**

**Zárszó/Closure**

**SOKSZÍNŰ KAR VII KONFERENCIA ABSZTRAKTOK**

**AZ ELŐADÓINK BETŰRENDJÉBEN**

**Dr. Balláné Dr. Füszter Erzsébet Professzor Emerita**

**Legálisan fogyasztható pszichoaktív anyagok**

Minden élőlény, így az ember számára is elsődleges életcél az, hogy jól érezze magát – vagyis a biológiai komfort elérése és fenntartása alapvető fontosságú életfeltétel. Ha komfortérzetünk sérül, megpróbálunk tenni ellene.

A különböző diszkomfort állapotok esetén, mint pl. éhség, fájdalom, lehangoltság, kimerültség, félelem, felfokozott idegi állapot, stressz, álmatlanság, szomorúság vannak jól bevált (és általában ártalmatlan) módszerek, mint pl. egy hideg zuhany, meleg fürdő, egy hosszú séta a friss levegőn, vagy egy kiadós edzés, de amikor már ezek nem segítenek, akkor olyan anyagok fogyasztásával próbálkozunk, amikről azt hisszük és amiktől azt várjuk, hogy jobban érezzük majd magunkat: megiszunk egy feketekávét, vagy egy csésze teát, rágyújtunk egy cigarettára, megeszünk egy tábla csokit, megiszunk egy energiaitalt vagy egy doboz kólát, esetleg egy korsó sört vagy egy pohár konyakot.

Ezek a dolgok a legtöbb ember napi rutinjának részét képezik, és mértékkel történő fogyasztásuk semmi problémát nem jelent. Pedig ezekben, miután általában nem alapvető élelmiszerekről van szó, ezért nevezhetjük őket élvezeti cikkeknek, mindegyikben olyan anyagok vannak, amelyek a központi idegrendszer befolyásolása révén fejtik ki a tőlük elvárt hatást. Ezeknek a dolgoknak mindegyikében drogok vannak. Vagyis kijelenthetjük, hogy napi rutinszerűen, valamennyien drogokat fogyasztunk azért, hogy jól érezzük magunkat.

Mert mik is azok a drogok? Olyan növényi (ritkábban állati) eredetű anyagok, amelyek a szervezetbe jutva elsősorban a központi idegrendszer befolyásolása révén váltanak ki különféle hatásokat.

A holland eredetű „drog”[[1]](#footnote-1) szó egy sokszor összemosódó jelentéstartalommal bíró gyűjtőfogalomként épült be a magyar nyelvbe, és az utóbbi néhány évtizedben jelentős változáson ment át.

A „drog” szó alapjelentésében sem azonos a „kábítószer”-rel, de mára a magyar köznyelv a drog és a kábítószer szavakat általában egymás szinonimájaként használja.

Az Egészségügyi Világszervezet (WHO) definíciója szerint „drog” minden olyan természetes vagy szintetikus kémiai anyag, amely pszichoaktív tulajdonságokkal rendelkezik, elsősorban a központi idegrendszer működését befolyásolja, megváltoztatja a mentális és pszichés státust, az érzelmi reakciót, a hangulatot, tudatot, viselkedést (kábulatot vagy mámor állapotát okozza) és rendszeres fogyasztása függőség kialakulásához vezethet.

Törvényi státuszuk szerint léteznek a legálisan fogyasztható pszichoaktív hatású anyagok, és azok az illegális drogok, vagyis kábítószerek, amelyeket az elfogadott nemzetközi egyezmények alapján, az egyes országok jogszabályai annak nyilvánítanak, ugyanis napjainkban a világ legtöbb országa viszonylag egységesen ítéli meg, hogy melyek azok az anyagok, amelyek fogyasztása annyi veszélyt rejt magában, hogy ezért az államnak jogi eszközökkel kell fellépnie előállításuk, kereskedelmük és a fogyasztásuk ellen.

**Bélai Gábor**

**A Közép- európai Rendőrakadémia által nyújtott továbbképzési lehetőségek bemutatása**

Az 1992-ben alapított Közép-európai Rendőrakadémia – [KERA](http://www.mepa.net/) (Mitteleuropäische Polizeiakademie – MEPA) célja: közös továbbképzésekkel elősegíteni, és támogatni a gyakorlati nemzetközi rendészeti együttműködést, a szervezett és a határon átnyúló bűnözés elleni tevékenységben.

Tagországai az alábbiak: Ausztria, Magyarország – mint alapítók –, Csehország, Németország, Svájc, Szlovákia és Szlovénia az elmúlt évben pedig Liechtenstein is csatlakozott.

A KERA az alábbi formákban kínál továbbképzési lehetőségeket a résztvevő országok rendőrségei és határrendészeti feladatokat ellátó hivatásos állományú tagjai számára: a legkiemelkedőbb az akkreditált bűnügyes tanfolyam, amely egy 7 hetes képzésből áll, melynek során a résztvevők valamennyi KERA tagországban megfordulnak, megismerve a rendőrségek működését, felépítését és jogszabályi környezetét. Az évente megrendezésre kerülő képzés célja a határon átlépő, nemzetközi rendőri feladatok ellátásához szükséges ismeretek közvetítése, bővítése és elmélyítése, valamint a nemzetközi rendészeti együttműködés jogi és szervezeti feltételeinek, gyakorlati lehetőségeinek és formáinak megismertetése, továbbá a társadalmi, gazdasági, politikai háttérismeretek közvetítése. Emellett, a nemzetközi bűnözés (főként a szervezett bűnözés, gazdasági és környezetkárosító bűnözés) különösen veszélyes megjelenési formáinak összefüggéseivel kapcsolatos tapasztalatok átadása is a képzés szerves részét képezik.

A másik fontos képzés a speciális (korábban integrált határbiztonsági) tanfolyam, amelynek képzési ideje 4 hét. Célcsoportját pedig a tagországok rendőrségeinek határrendészeti feladatokat ellátó szakemberei alkotják.

Ezeken kívül további szakszemináriumok és szakmai, illetve nyelvi hospitációs lehetőségek is rendelkezésre állnak. A KERA munkanyelve a német, és a résztvevők az adott tanfolyamok előtt szaknyelvi felkészítést kapnak.

A Közép-európai Rendőrakadémia tagországaiban működő nemzeti irodák – Magyarországon a Nemzetközi Oktatási Központban osztály jogállással működő, KERA Magyar Nemzeti Iroda – hajtják végre a tagországi rendészeti szervek igényei alapján a KERA Kuratórium által előkészített és koordinált, majd a KERA Elnöksége által jóváhagyott éves továbbképzési feladatokat, ezeken felül – az egyes szemináriumokra és oktatásokra felkészítő nyelvtanfolyamok mellett – a Magyar Nemzeti Iroda évente több alkalommal német és angol nyelvtanfolyamokat is szervez.

Mindemellett fontos kiemelni, hogy a KERA vezetése elkötelezett a tanszékekkel való gyümölcsöző kapcsolat továbbfejlesztése tekintetében, és ennek egyik fontos eleme, hogy az NKE oktatóit is bevonják a képzésekbe, nemcsak előadóként, hanem résztvevőként egyaránt.

**Dr. Biróczky-Szabó Andrea PhD – Csiki Olivér Tamás**

**Criminal law assessment of intellectual property infringement**

The summary, which is a base of our research, was published by the European Union Intellectual Property Office (EUIPO) in July 2024, provides a critical overview of the EU legal framework for serious and organised crime against intellectual property. The report, prepared in the framework of the European Multidisciplinary Platform against Criminal Threats (EMPACT), highlights the increasing priority of intellectual property crime on the EU's criminal justice and internal security agenda.

The research was motivated by the recognition that IP crime - in particular trademark counterfeiting, copyright piracy and the theft of trade secrets - poses a significant risk not only to economic interests and innovation, but also to consumer safety, environmental sustainability and public health. The proposal follows recent calls (in 2024) by the European Commission for Member States to review and strengthen national criminal sanctions and to adapt penalties to the seriousness of organised and commercial intellectual property offences.

Our study uses a scenario-based methodology rooted in practical and realistic case studies, including deceptive and non-deceptive trademark counterfeiting, digital piracy, fraud and cybernetics-based business secret theft. We compare the maximum penalties across the 27 EU Member States and highlight the legal discrepancies that can be exploited by cross-border IPR criminal networks. One of the main aspects of the analysis is to determine whether these offences meet the threshold of a "serious crime" as defined in Article 2 of the United Nations Convention against Transnational Organized Crime (UNTOC; i.e. punishable by a minimum of four years' imprisonment).

The results show that there are significant differences in legal penalties between Member States, which undermines the deterrent effect of the legislation and makes cross-border enforcement difficult. While trademark counterfeiting and copyright piracy are punishable in all Member States, only 25 out of 27 Member States punish trade secret misappropriation. Fraud, hacking and money laundering are also taken into account in the context of IP offences, as they often overlap in complex criminal networks. A comparative assessment of sentences reveals notable disparities - for example, hacking and money laundering have the average maximum sentences of over ten years, while IP-specific offences often carry a maximum sentence of four years “serious crime” benchmark.

Ultimately, the study reinforces the need for harmonised criminal law provisions across the EU, particularly for wilful, commercial-scale IP crimes committed by organised groups. It advocates for recalibration of national legal systems to ensure proportionate and deterrent sanctions, effective prosecution, and robust transnational cooperation.

**Ceglédi Szabolcs – Barnucz Nóra – Dr. habil Dominek Dalma Lilla PhD**

**A mesterséges intelligencia szerepe a felsőoktatásban: elméleti megközelítések és attitűdváltozók**

A mesterséges intelligencia (MI) felsőoktatásban való térnyerése nem csupán technológiai, hanem mélyen pedagógiai és filozófiai kérdéseket is felvet. Az MI alkalmazása a tanulás támogatásában, az értékelés automatizálásában és az oktatás személyre szabásában újra definiálja a tanári szerepeket, a tudásfogalmat és a hallgatói autonómiát. Elméleti szempontból a konstruktivista, konnektivista és poszthumanista pedagógiai modellek különösen relevánsak az MI-vel támogatott oktatási környezetek értelmezéséhez (Siemens, 2005; Bayne, 2015). A hallgatók attitűdjeit gyakran a digitális bennszülöttekhez kapcsolódó önállóság és kísérletező hozzáállás jellemzi (Prensky, 2001), míg az oktatók körében inkább a szakmai kontroll és az értékelési integritás megtartása a domináns attitűdirányító tényező (Zawacki-Richter et al., 2019). Az MI oktatásban való használata normatív és etikai kérdéseket is felvet, többek között az adatvédelem, a transzparencia és az algoritmikus elfogultság kapcsán (Floridi & Cowls, 2019).

Jelen előadás célja, hogy elméleti alapokra támaszkodva járuljon hozzá a mesterséges intelligencia felsőoktatásbeli szerepének kritikai újragondolásához, különös figyelmet fordítva az attitűdváltozók és a mögöttük meghúzódó pedagógiai elképzelések komplexitására. Az MI nem csupán egy eszköz, hanem a tanulásról és tudásról szóló diskurzusok új formáit hozza létre, amelyek kihívás elé állítják a hagyományos oktatási struktúrákat. A különböző elméleti keretek – ideértve a neoliberális oktatáspolitikák hatását is – segítenek értelmezni, miként alakulnak az egyéni és intézményi viszonyulások. Az előadás célja tehát nem gyakorlati megoldások felvázolása, hanem annak bemutatása, hogy a mesterséges intelligencia milyen mélyebb fogalmi és normatív újra értelmezéseket tesz szükségessé a felsőoktatás színterein.

**Dr. habil. Dobák Imre PhD**

**Hiányzó szövegtartalom lehetséges becslése a mesterséges intelligencia nyílt platformjaival – összehasonlító vizsgálat (ChatGPT, Claude, Copilot, Gemini, DeepSeek)**

A mesterséges intelligencia gyors fejlődése és a hozzáférhető nyílt platformok egyre nagyobb szerepet kapnak a dokumentumok elemzésében. Sajátos kérdéseket vethetnek fel, hogy képesek-e a hiányos, töredékes szövegeket, a különböző okokból megjelenő hiányosságokat érdemi módon kiegészíteni. A témakörben összehasonlító vizsgálatra kerül sor (mely jelenleg is zajlik), ahol cél annak megítélése, hogy milyen mértékben alkalmazhatók a legmodernebb mesterséges intelligencia platformok a hiányos dokumentumok szövegelemzésére és azok lehetséges rekonstrukciójára. A vizsgálat keretében egy kidolgozott módszertan alapján különböző nyílt AI eszközök kerülnek összevetésre, arra keresve a választ, hogy a szövegkörnyezet és egyéb források komplex környezetében, a szemantikai hiányosságok és a hiányzó információk azonosítása, valamint a rejtett (hiányzó) tartalmak feltárása és rekonstruálása terén milyen eltérések láthatók.

A vizsgálat alapját első lépéseként kialakításra került egy, az elemzés kereteit, és azok összevethetőségét, valamint az eredmények mérhetőségét (ellenőrizhetőségét) biztosító vizsgálati módszertan. Ennek kidolgozásához kapcsolódott a várható válaszok szövegbeli egyezőségének, a válaszok illeszkedési mértékének sajátos skálázhatósága is. A rekonstruálási képességnél olyan további szempontokat veszünk figyelembe, mint a kiegészítés pontossága, a különböző hosszúságú kitakarások hatásai, vagy akár a predikciót segítő szövegkörnyezet bővítése. Az alapot első lépésben olyan dokumentumok elemzése jelentik, amelyek az interneten - különböző keresési megoldások alapján - nem lelhetőek fel. Ezekben szándékosan kitakarásra kerültek különböző hosszúságú szövegrészek (amelyekre nincs közvetlen utalás a vizsgált szöveg egyéb részeiben). Második lépésben - a szemantikai összefüggéseken alapuló predikció hatékonyságának növelése érdekében - bővítjük a vizsgálandó dokumentumok terjedelmét (környező szöveget). Ezen az úton, további lépésként olyan dokumentumok vizsgálata is megjelenik, amelyekhez tartalmilag nagyobb valószínűséggel kapcsolódhatnak egyéb, már az interneten elérhető források is, segítve ezzel a hiányzó információk kiegészítésének pontosságát (RAG - Retrieval-Augmented Generation) és rekonstruálását. A dokumentumok megválasztása során kiemelt figyelmet fordítottunk és fordítunk a szövegek kiválasztására, a letakart részek kontextusára, illetve referenciaszövegeket is alkalmazunk.

A vizsgálat célja nem csupán a hatékonyság felmérése, hanem az is, hogy megértsük, miként befolyásolhatják a mesterséges intelligencia alapú megoldások a töredékes (akár a történelmi) dokumentumok újra értelmezését, és milyen új összefüggéseket hozhatnak felszínre az addig rejtett információk feltárásával.

**Prof. Dr. Fantoly Zsanett**

**Mesterséges intelligencia a büntető igazságszolgáltatás rendszerében, különös tekintettel a döntéshozatali eljárásokra**

A mesterséges intelligencia használatán alapuló algoritmikus kockázatelemzés alkalmazása a büntető igazságszolgáltatás területén egyre inkább teret hódít. Az MI a bűnmegelőzés és a nyomozás során leginkább a prediktív rendészet különböző eszközeivel (pl. Big Data elemzések automatizálása; térfigyelő- és arcfelismerő kamerák használata), illetve a robotika és virtuális valóság használatával operál. A büntetőeljárás bírósági szakaszában az algoritmikus döntéshozatalra a letartóztatás tartalmának megállapítása mellett a feltételes szabadságra bocsátás legkorábbi időtartamának meghatározása és a kiszabásra kerülő büntetés nemének, illetve mértékének mérlegelése során kerül sor. Az MI alapú algoritmikus rendszereknek vitathatatlan előnye, hogy nagy mennyiségű adat gyors feldolgozására képesek, ezáltal növelik és javítják a büntető igazságszolgáltatás hatékonyságát. A speciális algoritmus alkalmazási technikák közül a haladó analitika képes arra, hogy dokumentumokat szelektáljon például hangszínre vagy témára válogatva, míg a folyamatelemző algoritmusok új vívmánya a kockázatok kiszűrése. Alkalmazásuk további hozadéka, hogy – amennyiben megfelelő minőségű adatállományt biztosítanak számukra – a bírói szubjektivitás helyett objektív alapokra helyezik a döntéseiket.

Az előadás felvázolja a mesterséges intelligencia büntető igazságszolgáltatásban történő alkalmazásának előnyeit és kritikáit, továbbá az e téren folytatott egyik hazai kutatás tapasztalatait.

**Dr. Frigyer László**

**A rendőrségi szolgálati kutyák alkalmazásával kapcsolatos szabályozás**

Az előadás a rendőrség olyan speciális szakterületével – a szolgálati kutyák alkalmazásával – foglalkozik, amely még a 21. században is elengedhetetlen előfeltétele a hazai közrend és a közbiztonság fenntartásának. Sőt napjainkra a kutyák alkalmazási képessége már nem csak az általános és hagyományos értelemben vett bűnügyi és közrendvédelmi tevékenység fontos részeként apsztrofálódik, hanem már jelentősen meghaladta azt. Ugyanis az alkalmazási szükségletet erőteljesen fokozza – a korszakunkra sajnálatos módon jellemző – migrációs hullám, valamint a pandémia és a háborús válság okozta fokozott ellenőrzési igény megjelenése, továbbá a kábítószer elleni küzdelem fokozódása is.

Ugyanakkor azt is látni szükségeltetik, hogy a – szolgálati kutyák alkalmazása iránti fokozott igényhez társuló – magasabb számú végrehajtási intézkedések realizálásához nagyobb létszámú kutyavezetői- és állatállomány biztosítására lenne szükség. Továbbá több képzési lehetőségre és részletesebb normatív szabályozásra is igény mutatkozna.

 A nagyszámú igénybevétel természetszerűen magasabb számú potenciális károkozási lehetőséget is generálhat. Hiszen a bűnelkövetők – a rendőri intézkedések akadályozása vagy hatékonyságának csökkentése érdekében – tudatosan olyan drágább eszközöket használnak fel a bűnös céljaik eléréséhez, amelyek egy átlagos rendőri fizetéssel elérhetetlenek. Téve mindezt azért, hogy a magas összegű károkozási lehetőség felmerültének a hangoztatása visszafogottabb intézkedést eredményezzen.

A szolgálati kutyáknak a kor követelményeinek megfelelő – károkozástól mentes – alkalmazása általánosságban két fontos tényezőtől függ. Első és egyben a legfontosabb háttér a társadalom által elvárt és igényelt intézkedési lehetőséget biztosító normakörnyezet megléte. Ebben szükséges meghatározni a képzés és az alkalmazás teljes normaspektrumát, valamint – az intézkedésbiztonság érdekében kiemelten kezelve – a lehetséges károkozás közjogi és magánjogi vetületeit is.

A másik fontos meghatározó terület a személyi állomány kiválasztásának és gyakorlati felkészítésének, valamint a szolgálati kutyák képzésének a központosított felépítése, amelyhez természetesen hozzátartozik a folyamatos továbbképzés megvalósítása is. Továbbá idetartozik a fejlődési lehetőséget és egyben motivációt is biztosító moduláris vizsgarendszer, amely biztosítja az egyre fokozódó igénybevételekre történő felkészültség ellenőrzését is.

**Dr. Haspel Orsolya**

**A személy-és vagyonvédelem jogi szabályozása és gyakorlati problémái**

A személy-és vagyonvédelmi, a magánnyomozói és a vagyonvédelmi rendszert tervező és szerelő tevékenység kizárólag a rendőrség által kiadott engedély birtokában folytatható. A felsorolt tevékenységek személyes végzése igazolvány, míg a vállalkozás keretében folytatott tevékenység működési engedély vagy hatósági bizonyítvány birtokában végezhető. A 2005. évi CXXXIII. törvény 2024-ben történt módosítása alapján az igazolványok és a működési engedélyek is határozatlan ideig érvényesek, míg a törvénymódosítás előtt 5 évente meg kellett újítani az engedélyt. Előadásomban bemutatom az engedélyezés menetét, az ahhoz szükséges feltételeket, továbbá a szabályok megsértése esetén alkalmazható szankciókat.

A személy-és vagyonvédelmi tevékenység személyes végzésével kapcsolatos jogok és kötelezettségek a törvényben meghatározottak szerint, vagy az érintett hozzájárulása alapján gyakorolhatók. A mindennapi életben szinte mindenki találkozik személy-és vagyonőrökkel, gondoljunk csak a nagyobb áruházakban történő vásárlásokra vagy egy nagyobb rendezvényre. Felmerül a kérdés, hogy milyen jogai is vannak a személy-és vagyonőrnek, illetve melyek azok a körülmények, amelyek bekövetkezése esetén kötelessége intézkedni. Jogesetek bemutatásával szemléltetem, hogy a tevékenység törvényileg szigorúan szabályozott, az intézkedési lehetőségek előfeltételei pontosan meg vannak határozva a személy-és vagyonvédelmi törvényben. A legújabb technikai megoldások, valamint életszituációk miatt felmerülnek olyan problémák, amelyek miatt az intézkedések körének bővítése, illetve a szabályok módosításának igénye merül fel.

A három tevékenységi kör közül a személy-és vagyonvédelmi tevékenységet kívánom bemutatni előadásomban. Fontos ugyanis, hogy mind a tevékenységet végzők, mind az intézkedéssel érintett személyek tisztában legyenek a szabályozással, és szükség esetén tudják, kihez lehet panasszal fordulni. Egy kártérítési igény esetén nem mindegy ugyanis, hogy a megbízó vagy a személy-és vagyonvédelmi vállalkozás viseli a polgári jogi felelősséget.

Szeretném ráirányítani a témára a figyelmet, és lehetőség szerint a főbb szabályokat, valamint a törvényben történt legfrissebb módosításokat bemutatni, ezáltal tudatosítani, hogy az egyes helyeken, rendezvényeken milyen szabályokat kell betartania a vásárlóknak, és a vendégeknek.

**Horváth-Bacsó Bernadett**

**Siker vagy kudarc? A marihuána fogyasztásának alakulása Németországban a legalizáció után**

2024 tavaszán Németország részlegesen legalizálta a marihuána fogyasztását, lehetővé téve a felnőttek számára korlátozott mennyiségű kannabisz birtoklását és fogyasztását. Ez a lépés jelentős társadalmi és politikai vitákat váltott ki, ugyanakkor új kutatási lehetőségeket is teremtett a drogpolitika hatásainak elemzésére. Kérdés, hogy hogyan alakult a marihuána fogyasztása a legalizációt követő hónapokban. Sikerrel járt a rendelet, vagy kudarchoz vezetett? Az eddigi adatok alapján a fogyasztás növekedése sokszorosára nőtt, ami megfigyelhető, különösen a fiatal felnőttek körében (18–29 év között), de kimutatható, hogy egyre fiatalabbak is kipróbálják a kannabiszt. A növekedés az elmúlt egy évben drámai mértéket mutat. Óriási problémát jelent a német fogyasztóknak, hogy nehezen tudnak hozzájutni a legálisan birtokolható mennyiséghez, ami leginkább a még nem kifejlett beruházásoknak és a bürokráciának köszönhető. A felmérések szerint a legtöbben kíváncsiságból vagy rekreációs céllal próbálták ki a szert, míg a rendszeres használók főként stresszoldásra vagy alvászavarok kezelésére alkalmazzák A legalizációval párhuzamosan a kannabisz feketepiaci aránya is növekedett, mivel a késői legális szerhez jutás azt eredményezi, hogy amíg várakoznak a legalizált szer megvásárlására, addig más helyen hozzájutnak a marihuánához. Az illegális kereskedők teljes mértékben alkalmazkodtak a megváltozott helyzethez, olcsóbban és nagyobb mennyiségben árulják a termékeiket, egyszerűbben hozzá tudnak jutni a szerhez a fogyasztók, annak ellenére, hogy egyre többen részesítenék előnyben az ellenőrzött minőségű, szabályosan elérhető termékeket. Emellett fontos megemlíteni, hogy az orvosi célú kannabisz felírása sokszorosára nőtt, ami megnehezíti az egészségügy kifogástalan működését továbbá növeli a fogyasztás kockázatát az is, hogy e-receptre felírható és kapható a szer. A hatóságok kiemelt figyelmet fordítanak a fiatalkorúak védelmére és a prevenciós kampányok megerősítésére, de úgy vélik, hogy ez a megelőzés már önmagában kevésnek bizonyul. Összességében elmondható, hogy a marihuána fogyasztás alakulása Németországban a legalizáció után eddig nem a tervezett irányba változott. A német emberek nem szeretnék újra a teljes tilalmat, a politikai pártok között konfliktusokat szült a rendelet, de a hosszabb távú társadalmi, egészségügyi és gazdasági hatások pontos értékeléséhez további, részletes kutatások szükségesek mé

**Horváth Dániel**

**Küzdősportok oktatásának pedagógiai cél- és eszközrendszere a rendészeti testnevelésben**

A négy, illetve hároméves nappali tanulmányi renden történő rendőr tisztképzés egészét (8 félév a tisztjelölti, 6 félév a tiszthelyettesi állomány számára) végig kísérő Rendészeti testnevelés egyik fő célja a motoros képességfejlesztésen túl a testi kényszer oktatása. A testi kényszer, mint rendőri kényszerítő eszköz, magába foglal olyan technikai elemeket (megfogásokat, földre viteleket, rögzítéseket, távolságtartásokat, ízületi feszítéseket stb.), melyek megtalálhatók a különböző küzdősportok mozgásrendszereiben. A küzdősportok, ugyan számos egyéni karakterisztikában eltérnek egymástól (eszközös vagy eszköz nélküli; pontozásos vagy „full kontakt”; megengedett technikák szerint; eltérő küzdelmi idők szerint; stb.), közös jellemzőjük viszont a dominanciára törekvés, az állandó alkalmazkodás az ellenfélhez és a magas szintű küzdőképesség. Mivel a küzdősportok fő fókusza az ellenfél legyőzése adott versenyszabályokon belül, a tanulás céljai minden esetben a győzelemhez szükséges technikai és taktikai képességek megszerzése lesz. A testi kényszer, mint harci rendszer alapvető hasonlóságokat mutat a küzdősportok fent említett jellemzőivel (dominancia, alkalmazkodás, küzdőképesség), de lényegi különbség az, hogy a testi kényszer célja a sikeres rendőri intézkedés lefolytatása, az intézkedés során tapasztalt ellenszegülés megtörésével. Elengedhetetlen azonban, hogy az oktató-nevelői folyamatban a testi kényszer szakszerű alkalmazásához szükséges képességeket (motoros képességek, emocionális képességek, kognitív képességek, affektív képességek) a rendész hallgatók készségszinten elsajátítsák.

 A kutatás célja bemutatni a rendészeti testnevelés tantárgy testi kényszer oktatására irányuló képzés cél- és eszközrendszerét. A tantárgy vonatkozásában a hallgatók a mozgástanulás didaktikai alapelvei mentén minden félévben más jellegű küzdő rendszereket, rendszerekre jellemző technikákat, taktikákat ismernek meg, és sajátítanak el. A tananyag a képzés egészére lebontva az érzékenyítéstől kezdve (testi kontakt megszokása) egészen a 2:1 elleni intézkedési szituációkig terjedő ismeretekből tevődik össze, nagy hangsúlyt fektetve a mozgástanulás és motoros képességfejlesztés mellett az emocionális– (fájdalomtűrés, félelem leküzdés; öröm-harag-agresszió szabályozás; fegyelem, önfegyelem stb.) és kognitív képességfejlesztésre (érzékelés, észlelés; megfigyelés; döntési képesség). Az órai küzdelmi szituációk és a különböző sportági versenyek (BM, MEFOB, EUSA) remek pedagógiai lehetőséget biztosítanak arra, hogy a hallgatók megtapasztalják saját képességeiket, korlátjaikat, képet kapjanak a test-test elleni küzdelem valóságáról. A képzés végére a foglalkozásokon megtanult mozgásműveltség és a küzdelmi szituációkban átélt tapasztalatok integrációja szükséges ahhoz, hogy a hallgatók saját képességeik ismeretében, a vonatkozó jogszabályok által előírt módon, szakszerűen tudjanak testi kényszert alkalmazni az intézkedéseik során.

**Dr. Horváth Orsolya PhD**

**A bizonyítékok megőrzése és rekonstrukciója 3D nyomtatási technológiával: lehetőségek, kihívások és jogi vetületek**

A 3D nyomtatási technológia kriminalisztikai alkalmazása új távlatokat nyitott a bűnügyi bizonyítékok kezelésében, különös tekintettel azok megőrzésére, rekonstrukciójára és demonstrációjára. A digitális modellezés és a 3D nyomtatás integrációja lehetővé teszi a fizikai bizonyítékok pontos, méretarányos másolatainak elkészítését, amelyek az eredeti tárgyak manipulálása nélkül használhatók elemzésekhez, oktatáshoz vagy bírósági bemutatásra. Ez különösen fontos olyan esetekben, amikor a bizonyítékok törékenyek, nehezen hozzáférhetők vagy egyedi mivoltuk miatt nem pótolhatók.

A 3D nyomtatás kriminalisztikai alkalmazásának előnyei közé sorolhatjuk a bizonyítékok megőrzésének biztosítását (különösen időigényes vagy ismételt vizsgálatok esetén), a helyszínrekonstrukciók támogatását, valamint a tárgyalótermi prezentációk során alkalmazott vizuális demonstrációkat is. A háromdimenziós másolatok nem csupán a laikus esküdt (angolszász jogi kultúra) vagy bíró számára tehetik érthetőbbé a bűncselekmény körülményeit, de segíthetik a szakértők közötti kommunikációt is, különösen nemzetközi vagy multidiszciplináris ügyekben. Az oktatásban a 3D nyomtatás révén olyan modellek készíthetők, amelyek élményszerű tanulást tesznek lehetővé a hallgatók számára, akár ritka esetek vagy anatómiai elváltozások modellezésével is.

A technológia alkalmazása ugyanakkor számos kihívást is rejt magában. A nyomtatott modellek pontossága nagymértékben függ a használt szkennelési és nyomtatási eljárások minőségétől, valamint a digitális fájlok feldolgozásának pontosságától. Bármilyen eltérés a modell és az eredeti tárgy között torzíthatja a bírósági döntéshozatalt vagy a szakértői vélemény kialakítását. A digitális modellek szerkeszthetősége ráadásul felveti a manipuláció lehetőségét is, amely etikai és bizonyítási kérdéseket is magában hordoz. Fontos kiemelni, hogy a technológia nemcsak az igazság feltárását, hanem adott esetben annak eltorzítását is lehetővé teheti, ha nem megfelelő szabályozás mellett történik az alkalmazása.

Jelentős figyelmet érdemel a jogi szabályozás kérdése. A jelenlegi büntetőeljárási szabályok jellemzően nem tartalmaznak részletes útmutatást a digitálisan rekonstruált vagy nyomtatott bizonyítékokra vonatkozóan. A bíróságok eltérően ítélik meg az ilyen típusú bizonyítékok elfogadhatóságát és bizonyító erejét, különösen akkor, ha azokat nem megfelelő szakmai protokoll szerint állították elő. A nemzetközi példák arra utalnak, hogy egyes országok már elkezdtek foglalkozni a 3D technológiákra vonatkozó irányelvek igazságügyi gyakorlatukba építésével, míg más jogrendszerek még csak most ismerkednek a lehetséges előnyökkel és kockázatokkal.

Megállapítható, hogy olyan szakmai együttműködésre van szükség, amely a 3D technológiák megbízható, validált módon történő igazságügyi gyakorlatba kerülését támogatják. A kriminalisztika, az informatikai modellezés, a mérnöki tudományok és a jogász szakma közötti párbeszéd elengedhetetlen a hosszú távú integrációhoz. Emellett szükség van nemzetközileg harmonizált szakmai protokollokra és képzési anyagokra, amelyek biztosítják, hogy a technológia használata egységes és átlátható módon történjen.

Összegzésként megállapítható, hogy a 3D nyomtatási technológia alkalmazása a kriminalisztikában és a bűnüldözésben ígéretes lehetőségeket rejt magában, ugyanakkor jelentős kihívásokkal is szembesít. A digitális bizonyítékok terjedésével párhuzamosan egyre nagyobb szükség mutatkozik arra, hogy a technológiai fejlődéshez igazodó jogi és etikai keretek szülessenek.

**Prof. Dr. Irina Golubeva**

**What Is Culture, Really? -- A Study of Students' Perspectives**

Even though culture is a central concept across fields like Anthropology, Cultural Studies, Intercultural Communication, Linguistics, and Sociology, there is still no universally accepted definition. Scholars often point to foundational works like Kroeber and Kluckhohn (1952), but these definitions often remain grounded in common-sense understandings rather than scientific rigor.

In this presentation, I look at how undergraduate students make sense of what culture means. The study draws on responses from 263 students enrolled in an Intercultural Communication course at a minority-serving university in the U.S. By analysing their open-ended definitions and online discussion posts, we explore how students understand culture in practical terms. Using NVivo software and applying discourse analysis methods, I identify patterns in how students connect culture to identity and communication.

Students often link language to culture through its role in expressing identity and maintaining relationships, while everyday practices serve as a powerful symbol of tradition, belonging, and shared experience. As one student put it, culture is “the way people speak and eat together” — a simple phrase that captures the deeply social nature of culture. Rather than sticking to rigid definitions, students tend to view culture as something personal — shaped by context, experience, and perspective.

These insights raise important philosophical questions: Do we really need a single, universal definition of culture? Or is it more meaningful and more accurate to embrace its subjectivity? By exploring how students themselves talk about culture through the lens of their experiences, this research challenges conventional definitions and adds a fresh voice to the ongoing conversation about what culture really is — and how we talk about it in intercultural communication.

**Kovács Éva-Ürmösné Dr. Simon Gabriella PhD**

**Stimulating critical infrastructure protection, security engineering, private security, and law enforcement students on ESP seminars**

The objective of the presentation is to introduce some of the most stimulating and innovative teaching methodological approaches used by the English law enforcement language teachers in academic settings, both in curriculum design and classroom implementation. Our students represent the specific segments of the critical infrastructure protection, security engineering, private security, disaster management, corrections and law enforcement professions. What links these disciplines is the technically rich working environment and the rapid practical application of the theoretical knowledge acquired during the undergraduate studies. Therefore, it is vital for us, as academics, to be aware of, and keep abreast of the latest trends and developments in the professions concerned. Meanwhile, we synthesise them with the latest versions of teaching methods in the learning environment. The essence of Mission-Oriented Preparation, augmented reality, ICT methods, global language levels, CERF, nano-learning, lifelong learning, Tech trends, AI, soft skill training, and OECD are also highlighted in the presentation. Considering the ICT methods, we apply Quizlet, Quizzes, Mentimeter, Kahoot, Redmenta, Padlet, Wordwall, Genially, Flippity, Edpuzzle and several other online platforms.

The results of a meta-analysis about general instruction strategies are also mentioned, underlining the righteousness of the methodological approaches we have long been utilizing in ESP teaching, including the COBRA (Content-Based Reading Approach) or the CBI (Content-Based Instruction), the top-down and the bottom-up approaches, to name a few. The presentation embraces the themes, methodologies and the objectives of a brand-new course book, targeting students of critical infrastructure protection, security engineering, private security and disaster management. For this reason, topics such as engineering sciences (mechanics, mechatronics, informatics), disaster management, fire protection, health safety, biometrics, economics, and business management comprise the diverse themes. The practical usage as well as the advantageous and disadvantageous factors of the AR methodology are also clustered. Our recent surveys, researches, studies and applied methods have been recognised by various awards.

**Lenka Mocova – Katarina Smolkova – Éva Kovács**

**International collaboration in textbook design – The process of writing English for Crisis Management**

This presentation explores the intricate process of textbook writing through international collaboration, specifically tailored for English for Special Purposes (ESP) in the domain of Crisis Management. As higher education increasingly emphasizes specialized English language skills, the demand for targeted educational materials has grown significantly. This abstract delves into the methodological framework and course design considerations essential for developing a comprehensive textbook that meets the unique needs of students studying Crisis Management. The countries and institutions concerned are Slovakia and Hungary, where the professors at the University of Zilina and Ludovika University of Public Service, Lenka Mocova, Katarina Smolkova and Éva Kovács joined to collaborate on their new undertaking following numerous prior visits via Erasmus mobility program and mutual on-site lectures and presentations. The collaborative effort involves experts from diverse geographical and professional backgrounds, ensuring a multifaceted approach to content development. The process begins with a thorough needs analysis, identifying the specific linguistic and technical competencies required in crisis management scenarios. Subsequent stages include the creation of authentic learning materials, the integration of real-world case studies, and the development of interactive exercises that simulate crisis situations. Also, as the professional vocabulary, technical skills and practices of various countries in the EU converge, efforts were made to align the material to foster the strengthening of transferable skills set applicable both linguistically and practically in diverse working environments. A key focus is the alignment of the textbook with contemporary pedagogical practices, including task-based language teaching and the use of digital platforms to enhance learning outcomes. The presentation will also discuss the challenges and opportunities encountered during the collaborative process, such as coordinating across different working routines and schedules, reconciling varied teaching philosophies, and ensuring cultural sensitivity in the content. Ultimately, this initiative aims to provide a robust educational resource that not only equips students with the necessary language skills but also prepares them for the complexities of crisis management in a global context. The insights shared in this presentation will be valuable for educators, course designers, and stakeholders interested in advancing ESP teaching methodologies and course development.

**Dr. Lippai Zsolt Sándor PhD**

**Magán-börtön-biznisz**

A büntető igazságszolgáltatás egyik legtöbb vitát generáló kérdése a korábban kizárólag állami hatáskörbe tartozó feladatok privatizációja, különösen a profitorientált magáncégek bevonása a büntetés-végrehajtásba. Ez a téma világszerte felkelti a tudományos közösség érdeklődését, amit számos – elsősorban angolszász szerzők által írt – tanulmány is igazol. Rendészeti szakemberként és kutatóként nem vitatom a magánbörtönök létjogosultságát, hiszen egyes országokban ezek már a büntetés-végrehajtási rendszer részét képezik. Ugyanakkor függetlenül attól, hogy e privatizációs folyamat hogyan alakul a jövőben, elengedhetetlen a közpénzek átlátható felhasználásának és a fogvatartottak biztonságos őrzésének biztosítása. Ezért bír különös jelentőséggel, hogy a téma tudományos szempontból is alapos vizsgálat tárgyát képezze.

Előadásomban a magánbörtönök hazai és nemzetközi létrehozásának, valamint működtetésének kevéssé ismert, olykor tabuként kezelt, rendkívül izgalmas területét vizsgálom. Rávilágítok arra, hogy míg külföldön számos tanulmány foglalkozik a magánbörtönök működésével, azok előnyeivel és hátrányaival, sikereivel és kudarcaival, addig Magyarországon a magánszektor és a büntetés-végrehajtás együttműködésének elemzése még várat magára. Prezentációmban – a teljesség igénye nélkül – nyújtok bepillantást a börtönprivatizáció folyamatainak kevéssé ismert részleteibe, hozzájárulva e hiány pótlásához és a szakmai párbeszéd előmozdításához.

**Dr. habil Mátyás Szabolcs PhD** **- Dr. Major Róbert PhD - Traub Zita**

**Adatvezérelt közlekedésbiztonság – a Sopianae baleset-előrejelző szoftver**

A közlekedésbiztonság fejlesztése kiemelt fontosságú terület hazánkban és a világban egyaránt, amelyben az adatvezérelt döntéshozatali rendszerek egyre nagyobb szerepet kapnak. A Sopianae baleset-előrejelző szoftver egy olyan speciális algoritmuson alapuló rendszer, amely képes valós időben előre jelezni a közlekedési balesetek legvalószínűbb helyszíneit, időpontjait és a várható baleset kimenetelét (anyagi káros, 8 napon belül vagy túl gyógyuló baleset). A Nemzeti Közszolgálati Egyetem Rendészettudományi Kara által végzett kutatás célja egy olyan szoftver kifejlesztése volt, amely hatékonyan segítheti a közlekedésrendészeti munkát és hozzájárulhat a balesetek számának csökkentéséhez. A kutatás próbaterepe a Pécsi Rendőrkapitányság, ahol 2024 novembere óta tesztelik a szoftvert.

A fejlesztés során statisztikai és valószínűségszámítási modellekre épülő módszertant alkalmaztak fejlesztők. A rendszer nemcsak a korábbi baleseti adatokat használja, hanem figyelembe veszi az előrejelzés készítésénél az út- és meteorológiai viszonyokat, a környezeti tényezőket, a Holdállást stb. Az alkalmazás Microsoft SQL alapú adatbázisra épül és Windows-környezetben működik, ami lehetővé teszi az egyszerű használatot, illetve a más rendszerekkel történő későbbi bővítést. A kutatócsoport célja egy olyan szoftver létrehozása volt, amely a közlekedésrendészet számára gyors és megbízható előrejelzéseket készít, illetve az egyéb funkciók segítik a rendőri vezetők munkáját (pl. statisztika készítése).

A tesztidőszak eredményei bíztatóak, mivel azt mutatták, hogy a rendszer hatékonyan működik és segíti a pécsi közlekedésrendészet munkáját. A Sopianae szoftver előrejelzései lehetővé teszik a célzott beavatkozásokat, proaktív módon segítve ezzel a balesetmegelőzést a Baranya vármegyei rendőrkapitányságon. A szoftver előnyei közé sorolható, hogy a balesetmegelőzés mellett, az erő és eszköz hatékony allokációjához is hozzájárul, mivel észszerűbben lehet gazdálkodni a rendelkezésre álló humán és technikai erőforrásokkal.

A szoftver fejlesztését végző kutatócsoport tervei között szerepel a Sopianae szoftver előrejelzési pontosságának a növelése, az előrejelzést növelő új indikátorok alkalmazása, illetve azon indikátorok elhagyása, melyeknek alacsony a prediktív értéke. A hosszabb távú célok között a szoftver más rendőrkapitányságokon történő alkalmazása, a RobotZsaru rendszerbe történő integrálása, illetve más területeken való használata (pl. határrendészet) szerepel.

**Nagy Éva**

**Ördögök vs. ördögűzés – a mottók szerepe F. M. Dosztojevszkij „Ördögök” című regényében**

Fjodor Mihajlovics Dosztojevszkij „Ördögök” című regényének elején két mottót olvashatunk. Az első ezek közül Alekszandr Szergejevics Puskin „Ördögök” című verséből való, a második pedig egy idézet a Bibliából, Lukács Evangéliumából, a „Jézus meggyógyítja a gadarai megszállottat” című történetből (Lk 8,32-36).

Felvetődik a kérdés, vajon Dosztojevszkij miért e két művet és e két szövegrészt választotta alkotása mottójául? Megtudhatunk-e belőlük valamit így, a mű legelején, a regény szövegének megismerése előtt? Milyen jelentést, témát, motívumot hordoznak az idézetek? Milyen kapcsolatban állnak magával a regénnyel? Előadásomban ezekre a kérdésekre keresem a választ.

Puskin verse 1830-ban keletkezett, mintegy 40 évvel Dosztojevszkij regénye előtt. Egy olyan szituáció leírását tartalmazza, melyben egy szán eltéved az éjszakai hóviharban. Az utazók (báró, kocsis) mindenféle árnyakat látnak, hangokat hallanak, melyeket ördögöknek nevez a mű szövege. A vers végén az ördögök eltávoznak, de az utazók fülébe cseng szívet tépő visításuk.

Tekintsük meg a Dosztojevszkij regénye elé, mottóként kiemelt két – az eredeti műben nem egymást követő – versrészletet, Makai Imre fordításában[[2]](#footnote-2):

*Ha megölsz, se látok nyomot,*

*Ismeretlen már e táj.*

*Alighanem ördög vezet,*

*Összevissza, körbe jár*

*………………………..*

*Hányan vannak, hová űzik*

*E jajongó sereget?*

*Boszorkányt kísérnek nászba,*

*Házimanót temetnek?*[[3]](#footnote-3)

Az első négy sor témája a kocsi eltévelyedése, melyet a vers szövege szerint az ördög körbe-körbe vezet a hóval belepett mezőn. A második idézetben pedig az ördögök már többen vannak és az *űzés* motívuma is megjelenik. A Lukács Evangéliumából származó idézet szintén az *ördögűzés* motívumát emeli ki. A mottóként használt igerészlet ugyanis az egész bibliai történetből azt a momentumot jeleníti meg, melyben az ördögök belemennek a disznókba, akik a tóba rohannak és megfulladnak.

Ily módon még a mű kezdete előtt megjelenik egy ellentét, mely a Dosztojevszkij-regény címe („Ördögök”) és a mottókból kiemelkedő téma (*ördögűzés*) között áll fenn. Ez az érdekes tény pedig további összehasonlító vizsgálatokra ad lehetőséget a három irodalmi alkotás kontextusában.

**Dr. habil Nagy Zoltán András PhD**

**„2025 a kvantumtudomány-, technológia nemzetközi éve (IYQ) - célkitűzések, remények”**

Bevezetőül idézem Richard Feynman Nobel-díjas tudós egyik egyetemi előadásán elhangzott meghökkentő gondolatait, 1965-ből: „*azt hiszem, nyugodtan állíthatom, hogy a kvantummechanikát senki sem érti. Ezért ne vegyék ezt az előadást túlságosan komolyan, s ne érezzék úgy, hogy meg kell érteniük valamilyen modellel mindazt, amiről beszélni fogok: inkább engedjék el magukat, s élvezzék gondtalanul, amit hallani fognak!”*

Az Egyesült Nemzetek Szervezete 2024. június 7-én a 2025-ös évet a kvantumtudomány és technológia nemzetközi évének (IYQ) nyilvánította.

A Kvantumtudomány és -technológia Nemzetközi évének (IYQ) küldetése, hogy a kvantummechanika 100. évfordulóját, 2025-öt felhasználva felhívja a nyilvánosság figyelmét a kvantumtudomány és alkalmazásai fontosságára és hatására az élet minden területén.

*„Azok, akik betekintést nyernek a kvantumtudomány és -technológia szépségébe, erejébe és fontosságába, az IYQ-t arra használják fel, hogy megosszák ezeket a betekintéseket azokkal, akik kevésbé ismerik a kvantumot.”*

 (https://quantum2025.org/about/

Az egy éven át tartó, világméretű kezdeményezés arra szolgál, hogy felhívja a figyelmet a kvantumfizika, a kvantumszámítástechnika, a kvantumkommunikáció, kvantumanyag kutatás és más kapcsolódó területek, valamint az oktatás, a nemzetközi együttműködés fontosságára.

AZ ENSZ kezdeményezése teret ad az új technológiával összefüggő kérdésekről tudományos konferenciák, értekezletek tartására, valamint tanulmányok publikálására.

Bár a technológia több vonatkozásban még fejlesztésre szorul (a kvantumszámítás sérülékeny, a technológia alkalmazásának köre nem tisztázott jelenleg, a telepítés, üzemeltetés magas költségei, a szükséges ismeretek korlátozott volta, sőt hiánya stb.).

A kvantumtechnológia kvantumszámítógépek hihetetlen számítási kapacitásai révén bíztató perspektívát ígér a pénzügyi (banki portfóliók, hitelezés) és gyártási folyamatok optimalizációin át a molekuláris kémia (például gyógyszervegyészet), klímamodellek szimulációjáig. Egyszersmind fontos követelmény, hogy a technológiának fenntarthatósági célokat kell szolgálni (elvártan az energia-, az élelmiszer- és az egészségügyi szektorban)

Több dokumentum hangsúlyozza, hogy megengedhetetlen, hogy a technológia ún. kvantumszakadékot hozzon létre országok régiók vagy társadalmon belül e technológiát értők és használók, illetve e technológiát nem értők és nem használók között. A kvantumgazdaságról szóló 2024-es Világgazdasági Fórum Blueprintje a „nyílt innováció” lehetőségében látja a kvantumszakadék elkerülését. Ma az USA, Kína, Kanada épített kvantumszámítógépet, és az EU napjainkban törekszik erre. Kvantumszámítógép hiányában is lehetőséget kell biztosítani, teremteni az országoknak, vállalataiknak, ugyanígy az országoknak, azok hazai és nemzetközi beágyazódottságú vállalataiknak törekednie kell arra, hogy bekapcsolódhassanak azokba az értékláncokba, amelyek kvantumtechnológiát használnak, s ezt a kormányoknak támogatniuk kell.

A technológia társadalmi vetületei előre vetíthetők:

* a technológia etikus alkalmazásának fontossága,
* a kiber- és adatvédelem a posztkvantum korszakban,
* a jövő generációjának felkészítése, diákok/hallgatók, a munkaerő felkészítése,
* a „kvantumszakadék” csökkentésére való elkötelezettség,
* fenntarthatóság követelményének érvényesítése,
* a kvantumgazdaság létrejötte.

Meghatározó feladatokat fogalmaz meg a Világgazdasági Fórum „Kvantumgazdaság” c. iránymutatása, az Európai Fizikai Társaság göttingeni nyilatkozata és más nemzetközi dokumentumok és tanulmányok.

Bízzunk abban, hogy értő fülekre talál azokban az országokban, amelyek e technológiával ma még ismerkednek, és mihamarabb az oktatás részévé teszik, emellett pedig határozott törekvés mutatkozik a kvantumtechnológiát (is) használó nemzetközi értékláncokba való bekapcsolódásba.

**Dr. Nyitrai Endre PhD**

**Amikor a mesterséges intelligencia alakítja a nyomozást és a bűnözést**

A modern kriminalisztikában a digitalizáció új fejezetet nyitott, mivel szinte minden tevékenységünkkel adatokat hagyunk magunk után. Így a bűnelkövetők is digitális nyomokat hoznak létre. Ezek a digitális nyomok értéket képviselnek az adatvagyon tekintetében. A digitális nyomok hálózati elemzésével és értékelésével lehetővé válhat az elkövető beazonosíthatósága, valamint elősegíthetik a bűncselekmények megelőzését, megszakítását, felderítését és bizonyítását.

A nyílt és zárforrásokban keletkezett adatvagyon hatékony feldolgozását jelentős mértékben elősegíti a generatív mesterséges intelligencia, mivel egyrészt érthető és strukturált jelentések készíthetők, másrészt az AI a nyomozási cselekmények tervezésében és végrehajtásában is közreműködhet. Ehhez nyújt segítséget az ún. kriminalisztikai AI Copywriting (Artificial Intelligence Copywriting) a mesterséges intelligencia alapú kriminalisztikai tematikájú szövegírás folyamata, amely során a tartalomgenerálás automatikusan történik.

Ugyanakkor a virtuális térben hátrahagyott nyomok sok esetben valótlan információtartalommal bírnak, ami jelentős kihívást jelent a nyomozók számára. A valótlan hírek közlése és a deepfake jelenség (mesterséges intelligenciára épülő modern technológia) a társadalom befolyásolásának hatékony eszközei. A mesterséges intelligencia segítségével már hangklónozási technológia is megvalósítható, így a jövőben akár „virtuális emberrablás” is elképzelhető.

Továbbá a nyílt és zárt AI rendszerek használata számos etikai és jogi kérdést vet fel, miközben a fekete doboz effektus problémája – amikor az AI működési mechanizmusa és döntéshozatali folyamata nem átlátható – is kiemelt figyelmet érdemel.

**Radvánszi Ronett**

**Invisible Injuries: Protecting Children Through Barnahus**

Secondary victimisation in childhood remains a critical issue within both child protection and judicial systems. Institutional procedures and legal processes frequently risk re-traumatising young victims of abuse or sexual violence. Repetitive interviews, unsuitable settings, and a lack of child-sensitive communication often exacerbate this vulnerability. The Barnahus model offers a multidisciplinary and integrated framework designed to provide a secure and supportive environment for children, aiming to minimise procedural harm. Developed by Icelandic expert Bragi Gudbrandsson, the model seeks to ensure that children are heard in spaces that foster safety and emotional comfort (Gudbrandsson, 2018).

This research intends to emphasise the significance of applying the Barnahus approach in mitigating secondary victimisation among children. It particularly explores international and domestic best practices for reducing secondary trauma and examines the implementation barriers of the model. With over 100 Barnahus centres now operating across Europe—most prominently in the Nordic region—the model has seen broad adoption throughout the continent (Fundamental Rights Committee Office, 2024).

The study is grounded in a comprehensive literature review that investigates both the structural evolution and operational aspects of the Barnahus method, alongside other child-oriented justice interventions aimed at safeguarding children from secondary trauma. Originally tailored for children subjected to sexual abuse within their own families, the model recognises the unique challenges these victims face in disclosure—often complicated by their expected emotional bonds with the abusers (Roskó, 2018).

This review presents insights into the model’s efficacy, its real-world applications, and areas where development is needed. Literature indicates that Barnahus significantly decreases the likelihood of re-victimisation. Analyses of exemplary practices highlight the importance of multidisciplinary coordination, targeted professional training, and the adaptation of legal procedures to children’s psychological and developmental needs. Moreover, the applicability of the model extends beyond traditional legal settings, with potential for use in correctional institutions as well (Czenczer, 2009).

In conclusion, while the Barnahus model demonstrates strong potential for preventing secondary victimisation in children, its successful adoption requires enhancements to the legal, institutional, and professional infrastructure. The findings underscore the necessity of robust training for professionals in child welfare and justice systems and advocate for the widespread implementation of child-centred practices to ensure effective protection and care.

**Dr. Rémai Dániel József PhD**

**Adattudatosság és adatadományozás: lehetőségek és kihívások a digitális társadalomban**

A digitális korszakban az adatok nemcsak technológiai, hanem társadalmi, etikai és politikai kérdések tárgyává is váltak. Előadásomban a Data literacy (adattudatosság) és a Data donation (adatadományozás) fogalmát, jelentőségét és egymáshoz való viszonyát vizsgálom. Az adattudatosság nem csupán az adatok értelmezésének és használatának képességét jelenti, hanem kritikai gondolkodást is feltételez az adatforrások megbízhatóságáról, az adatfeldolgozás torzításairól, valamint az adat vezérelt döntéshozatal társadalmi következményeiről. Az adatadományozás ezzel szemben önkéntes és tudatos aktus, amely során az egyének személyes vagy anonim adataikat kutatási, közjó érdekében történő felhasználásra bocsátják.

Az előadás célja kettős: egyrészt feltárni azokat a készségeket és tudásformákat, amelyek előfeltételei az aktív és felelős adatadományozásnak; másrészt elemezni azokat a társadalmi bizalmi mechanizmusokat és intézményi kereteket, amelyek támogatják vagy épp akadályozzák az ilyen típusú részvételt. A témát interdiszciplináris megközelítésben, nemzetközi példák és empirikus kutatási eredmények bemutatásával közelítem meg. Kitérünk a digitális egyenlőtlenség, az adatetika és az adattranszparencia kérdéskörére is.

Végső soron az előadás amellett érvel, hogy az adattudatosság fejlesztése kulcsfontosságú az adatadományozási kultúra elterjesztésében, amely hosszú távon hozzájárulhat egy demokratikusabb, inkluzívabb és adat vezérelt közpolitikákat támogató társadalom kialakulásához.

**Dr. Rotter Violetta PhD- Dr. Kovács Sándor**

**A fegyveres biztonsági őrség őrzésvédelmi fejlődésének alternatívái**

Előadásunkban az FBŐ történetének főbb mozzanatait, a védelem tárgyának az alakulását, végül az FBŐ technikai eszközökkel történő támogatottságának fejlődését követjük nyomon.

Minden országnak érdeke az állam működése és a lakosság ellátása szempontjából kiemelt objektumokat, a pótolhatatlan kulturális örökséget, továbbá a honvédelmi, nemzetbiztonsági, rendvédelmi szempontból kiemelkedő objektumokat, szállítmányokat megvédeni. Vannak olyan területek, így a nukleáris energia, nemzetközi légi közlekedés védelme, amelyekre nemzetközi szabályozók vonatkoznak, de nemzeti szabályozók határozzák meg, hogy milyen szervezeti formában működjenek. Általában a rendőrség és honvédség végzi ezeket a feladatokat, de világviszonylatban egyedülálló módon Magyarországon ez fegyveres biztonsági őrség felállításával történik. A rendészetért, honvédelemért és nemzetbiztonságért felelős miniszter hatáskörébe tartozik a fent említett objektumok védelmének elrendelése és a tulajdonos, vagy üzembentartó kötelezése az objektumok védelmére, a saját költségeik terhére. Hagyományosan fegyveres biztonsági őrséggel védik -a teljesség igénye nélkül felsorolva- a nemzetközi repülőtereket, valamint a nukleáris létesítményeket, katasztrófaveszélyes infrastruktúrákat, és a lakosság ellátását biztosító közműrendszer elemeit.

Míg korábban a rendőrség volt az egyetlen, aki elrendelhette a fegyveres biztonsági őrzést, ez 2011-től úgy módosult, hogy az illetékes tárcák vezetői rendelhetik el az irányításuk alá tartozó szervezetek, objektumok védelmét, így a honvédelmi miniszter és a titkosszolgálatokat felügyelő miniszter is a saját irányítása alá tartozó szervezetek létesítményei irányában rendelheti el. Egy 2024-ben hatályba lépett kormányrendelet szabályozza a speciális személy- és vagyonvédelmi ellenőrzést igazoló tanúsítványok kiállítását, amelynek célja, hogy az állam meghatározza, hogy egyes objektumai és rendezvényei védelme érdekében a robbanóanyagok detektálása céljából milyen követelményekre van szükség. Ezt a gondolatot tovább fűzve igény jelentkezik arra, különösen az állam felelősségi körébe tartozó intézmények részéről, hogy például a közoktatási- és felsőoktatási intézmények, egészségügyi intézmények, kórházak védelmére az állam írjon elő fokozott biztonsági szabályokat. Azt fogalmazzák meg az egyes szakmai érdekképviseletek és a tudományos szakmai közösség, hogy ez fegyveres biztonsági őrzéssel erősíthető lenne. A közoktatási intézményekben már működik a rendőrségi törvényben szabályozott „iskolaőr” intézménye. A fegyveres biztonsági őrök jogosítványai is bővültek a büntetés-végrehajtás, a határőrizet és az idegenrendészeti szálláshelyek védelme területén.

A fegyveres biztonsági őröknek a fenti feladataik technikai megerősítése céljából szélesebb körű jogosítványokat szükséges adni a kamerák használatára-, a drónok és a nem halálos fegyverek (teáséra) alkalmazására vonatkozóan.

**Rucska András**

**Háromdimenziós felvételek rögzítésének lehetőségei helyszíni szemlén**

A vizuális képrögzítési eljárások is – mint minden más tudományterület – folyamatos fejlődést mutatnak. Ebben a felvételek minőségének javulása, vagyis a képrögzítő eszközök fejlesztése mellett nagy szerepet játszik az a tény, hogy mára többféle lehetőség áll rendelkezésre, hogy egy objektumról, vagy akár egy bűnügyi helyszínről háromdimenziós felvételt készítsünk. Manapság már nem feltétlenül az a kérdés, hogy rögzítsünk-e helyszíni szemlén háromdimenzióban, hanem az, hogy melyik eljárást alkalmazzuk. A módszer kiválasztását számos tényező befolyásolja, ezek mérlegelését követően lehet meghozni a döntést, hogy adott szituációban melyiket választjuk. Előadásomban alapvetően kétféle háromdimenziós rögzítési modellt hasonlítok össze, amelyeknek felhasználásával hasonló minőségű eredményeket lehet elérni, mégis teljesen más eszközparkot, vagy emberi kvalitásokat kíván meg. Míg a háromdimenziós térszkennerek, valamint a hozzá szükséges kiegészítők beszerzése több tízmillió forintos kiadást jelent, a fotogrammetriai módszerrel készített felvételek jóval csekélyebb összegből kivitelezhetők, tehát egyszerű eszközökkel is megvalósíthatók. Ugyanakkor nem csak magát a felhasznált eszközöket kell figyelembe venni egy ilyen jellegű összehasonlításnál, hanem azt is, hogy mennyire bonyolult a helyszíni tevékenység, vagy az ezt követő utómunkálathoz milyen szakértelem szükséges, hogy a képek végül összeálljanak egy objektívnek tekinthető háromdimenziós modellé. Fontos szerepe van annak is - ha már elérhető egy ilyen jó minőségű végtermék -, milyen eszközzel jelenítjük meg azt. Háromdimenziós felvételeket vissza lehet nézni bármilyen egyszerű megjelenítő eszközön (tv, monitor, projektor stb.), de valóságos képet, minél kevesebb információvesztéssel akkor fogunk kapni, ha háromdimenzióban nézzük vissza. Erre nyújt megoldást a VR (virtuális valóság) szemüveg, melynek segítségével mozogni tudunk a rögzített térben és bármely pontról 360 fokban körül tudunk nézni. Ezek az innovatív, egyben látványos megoldások a jövőben háttérbe szoríthatják a kinyomtatott fényképmellékleteket, vagy akár felválthatják a bűnügyi technikus által gipsszel, vagy szilikonnal megmintázott térfogati nyomokat is, amik az igazságügyi nyomszakértőkhöz már csak digitális formában jutnának el, és ez anyagi és logisztikai szempontból is könnyebbséget okozna a hatóságnak.

**Dr. Sallai János Professzor Emeritus**

**Két állam egy városban**

**(Baálé -Nassau, Baarle - Herzog Hollandiában)**

2025-ben már 40 éve, hogy aláírták a Schengeni Megállapodást és 30 éve, hogy gyakorlatilag is hatályba lépett. Ennek egyik legszemléletesebb megnyilvánulása, hogy a tagállamok egymás közötti, belső határok bárhol és bármikor átléphető a schengeni térségben jogosan tartózkodó polgárok számára. Az 1992-es Maastrichti, majd az 1997-es Amszterdami szerződések szellemében a Schengeni Megállapodás az EU közösségi jog részévé vált. A belső határok „légiesülésére”, azok észrevétlen átjárhatóságára az egyik legjobb példa Hollandiában Baálé -Nassau város, amely területén 22 belga enkláve (Baálé –Hertog) található. A városban járva rendszeresen átléphetjük a holland-belga államhatárt egy-egy közúton, közösségi helységben (étteremben, könyvtárban) és folyamatosan észlelhetjük a házszámok alapján, hogy az adott épület Belgiumban vagy Hollandiában található. Ezt a furcsa nemzetközi és közjogi helyzetet jól szemlélteti a határvonalak felfestése a városban az „Nő” és a „B” feliratokkal megerősítve. Az előadásomban az enklávék kialakulásának történetét és a jelenlegi helyzetet tervezem bemutatni.

**Dr. Schubauerné Dr. Hargiatai Veronika Andrea**

**„Rossz szomszédság török átok”**

**(Gondolatok, a szomszédok jogairól és kötelezettségeiről)**

A társadalmi együttélés, egymás mellett élés szükségképpen problémákat eredményez. A szomszéd-jogi kérdések és az ezzel kapcsolatos jogok és kötelezettségek, az ebben a körben felmerülő problémák folyamatosan jelen vannak az életünkben. Nincs olyan ember, akinek kisebb-nagyobb konfliktusa ne lett volna valamely szomszédjával. Jobb esetben a sérelmet magában tartja, vagy kéri a szomszédját a gondjának megoldására. Ha azonban a szomszéd nem együttműködő, akkor jogi lépések megtételére, akár több hónapos, éves eljárásba kényszerülhet az ember. Elsődleges kérdés, hogy egyáltalán ki a „szomszéd” jogi értelemben? Milyen jogai és kötelezettségei vannak az egymás mellett élőknek? Mik azok a szomszédjogi szabályok? Lehet-e minden felmerülő problémát jogi úton szabályozni? S egyáltalán van -e valódi megoldás minden esetben a szomszédjogi konfliktusok megoldására? Az előadás során az előadó ezekre a kérdésekre keresi a választ, miközben bemutatja a legfontosabb szomszédjogi jogintézményeket: a mezsgye szabályaitól, az áthulló gyümölcs, az áthajló ág sorsának kérdésétől, a földtámasz kérdésén keresztül a kerítés emelésre vonatkozó rendelkezésekig. Az előadó az előadás során bemutatja, hogy melyek azok a jogszabályi rendelkezések, amelyek a konkrét szomszédjogi viták megoldására hivatottak. Választ keres arra a kérdésre, hogy a jogi út igénybevétele valóban hatékony és végleges megoldást jelent-e? Hol van a határ, amikor a szomszéd már nem szomszédjogi szabályt sért, hanem más deviáns magatartás pl. birtokháborítás valósul meg. Az előadás során a szerző a legfontosabb jogszabályi rendelkezések bemutatása mellett ismerteti a szomszédjogi szabályok megsértése esetén a lehetséges szankciókat, és azok érvényesülését. Ugyanakkor rámutat az előadó azokra a kérdésekre, amelyek esetében a jogsértés bizonyítása nehézségekbe ütközik, vagy épp a szomszéd jogainak védelmét egy másik jogi érdek akadályozza. Az előadás során említésre kerülnek azok a kérdések, ahol a jogi út csak látszat-megoldást eredményez.

**Dr. Schubauer Petra Ph.D, LL.M.**

 **Post mortem privacy in the European Union**

In today’s world, where we leave an ever-growing digital footprint, it is essential that we deal with the protection of personal data after death. The GDPR specifically excludes this issue from its scope when it says, this Regulation does not apply to the personal data of deceased persons. Member States may provide for rules regarding the processing of personal data of deceased persons. The problem is that the data subject of personal data can only be a living, natural person, while people leave behind a large amount of data after death, the legal treatment of which varies from one Member State to another.

**Dr. Sinan Bataclar PhD**

**“Palette of Possibilities: Faculty Innovation Across the Colorful Research Spectrum”**

In an era of complex global challenges and rapidly evolving knowledge, universities worldwide are expanding their vision of scholarship beyond the traditional confines of disciplinary basic research. A “Palette of Possibilities” framework calls for recognizing and supporting a spectrum of scholarly modes – from fundamental discovery to applied innovation, from cross-disciplinary convergence to community-engaged inquiry and creative artistry. This approach builds on calls to broaden the definition of scholarship, notably Ernest Boyer’s seminal model (1990) that advocated valuing discovery, integration, application (engagement), and teaching as equal forms of scholarly work. Recent scholarship has further pushed to include creative arts and community engagement as legitimate scholarly activities on par with traditional research. The rationale is clear: diverse problems require diverse approaches. By acknowledging multiple modes of knowledge creation, institutions can foster richer innovation ecosystems and inclusive excellence in academia.

**Dr. Vári Vince PhD**

**A nyomozási idők csapdájában – nyomozó hatósági és ügyészségi válaszok a hatékonyabb büntetőeljárásokért**

A büntetőeljárások időtartamának csökkentése az igazságszolgáltatás hatékonyságának egyik kulcskérdése. Az előadás az új Be. által bevezetett nyomozási modell gyakorlati hatásait elemzi, különös tekintettel a felderítés és a vizsgálat szétválasztására, az ügyészi irányítás szerepére, valamint a nyomozó hatóságokat terhelő felelősség növekedésére. Ismerteti a statisztikai tendenciákat, a szakértői vélemények készítésének időbeli korlátait, és az elektronikus ügyintézés hatásait. Rávilágít az ügyészségekkel való együttműködés és az adminisztrációs terhek csökkentésének jelentőségére, valamint javaslatot tesz a nyomozási idők mérséklésére.

**ELŐADÓINKRÓL BETŰREND SZERINT**

**Dr. Balláné Dr. Füszter Erzsébet Professzor emerita**: ny. r. ezredes, rendőrségi főtanácsos, egyetemi tanár, a Krimináltechnikai Tanszék nyugalmazott oktatója.

Kutatási terület: kriminálstratégia, fedett nyomozó alkalmazása a bűnüldözésben titkosszolgálati eszközök a bűnüldözésben, magánnyomozás.

**Barnucz Nóra**: egyetemi tanársegéd, az Idegennyelvi és Szaknyelvi Lektorátus oktatója; doktorjelölt a Debreceni Egyetem Nevelés- és Művészettudományi Intézet Humán Tudományok Iskolában. A Magyar Rendészet tudományos folyóirat szerkesztője.

Kutatási terület: Az IKT eszközök tanórai integrálása a köz- és a felsőoktatásban, a pedagógusok és a tanulók IKT attitűdje és a különleges bánásmódot igénylő tanulók iskolai integrációja.

**Bélai Gábor**: r. százados, doktorandusz a Rendészettudományi Doktori Iskolában, a Krimináltechnikai Tanszék mesteroktatója.

Kutatási terület: a kriminalisztikai eljárások szerepe a felderítésben és a bizonyításban, a kábítószerrel kapcsolatos bűncselekmények felderítésének és vizsgálatának új kriminalisztikai módszerei.

**Dr. Biróczky-Szabó Andrea PhD**: egyetemi docens, Rendészettudományi Kar, Büntetőjogi Tanszék.

Kutatási terület: büntetőjog

**Ceglédi Szabolcs:** oktatási főreferens, NKE ORH Oktatási és Tanulmányi Iroda
**Kutatási terület:** kvantitatív elemzések, ifjúság-, oktatás- és családszociológia, kreativitás és flow-élmény SPSS elemzője.

**Csiki Olivér Tamás:** Seconded National Expert at European Observatory on Infringements of Intellectual Property Rights. EUIPO, European Union Intellectual Property Office.

pénzügyőr százados, doktorandusz az NKE Rendészettudományi Doktori Iskolában.

Kutatási terület: a szellemi tulajdon védelme.

**Dr. habil. Dobák Imre PhD**: intézetvezető (Nemzetbiztonsági Intézet), habilitált egyetemi docens (Polgári Nemzetbiztonsági Tanszék), a Nemzetbiztonsági Szemle folyóirat főszerkesztője.

Kutatási terület: nemzetbiztonság, a kiberbiztonság humán oldala, az információgyűjtés fejlődése.

**Dr. Dominek Dalma Lilla PhD**: egyetemi docens az ÁNTK Társadalmi Kommunikációs Tanszékén, az Élményalapú Digitális Oktatási Kutatóműhely vezetője.

Kutatási terület: a flow élmény vizsgálata a tanórán és a kulturális intézményekben; kompetenciafejlesztés flow élmény hatására az oktatási és a kulturális intézmények környezetében.

**Prof. Dr. Fantoly Zsanett**: tanszékvezető egyetemi tanár, a Büntető-eljárásjogi Tanszék tanszékvezetője.

Kutatási terület: a büntető-eljárásjog, a büntetőeljárás hatékonysága és a büntető eljárási rendszerek, a büntető igazságszolgáltatási rendszerek, rendészet és alapjogok.

**Dr. Frigyer László**: r. alezredes Krimináltechnikai Tanszék, egyetemi tanársegéd; a Ludovika NKE SE Rendészeti Kutyás Szakosztály szakosztályvezetője; a Magyar Rendészettudományi Társaság Hallgatói Tagozatának elnökhelyettese; az Országos Polgárőr Szövetség Kutyás Szolgálati és Állatvédelmi Tagozat általános elnökhelyettese; a Polgárőrség Állatvédelmi Szakértői Testület alapító elnökségi tagja.

Kutatási terület: a szolgálati kutyák alkalmazása, a büntetés-végrehajtás és a kriminalisztika, és a fogva tartással kapcsolatos kártérítés.

**Dr. Haspel Orsolya**: r. őrnagy, rendőrségi tanácsos, egyetemi tanársegéd az Igazgatásrendészeti és Nemzetközi Rendészeti Tanszék oktatója.

Kutatási terület: A családon belüli erőszak rendészete.

**Horváth Bacsó Bernadett**: doktorandusz a Rendészettudományi Doktori Iskolában. Az Idegennyelvi és Szaknyelvi Lektorátus német nyelvtanára.

Kutatási terület: a német rendészeti szaknyelv szókincse, szaknyelvi témakörök (kábítószer, pszichoaktív szerek), és az orvosi szaknyelvi témakörök.

**Horváth Dániel**: testnevelő tanár a Testnevelés és küzdősportok Tanszéken.

Kutatási terület: az éves, és az időszakos fizikai alkalmassági vizsgálatok.

**Dr. Horváth Orsolya PhD**: adjunktus, Pécsi Tudományegyetem, Állam-és Jogtudományi Kar, Büntető-és Polgári Eljárásjogi Tanszék, Általános Orvostudományi Kar, Orvosi Népegészségtani Intézet.

kutatási terület: 3D technológiák és nyomtatás a bűnügyekben, modern kriminalisztikai eszközök, integrációs lehetőségek, a kriminalisztika társadalmi hasznossági vizsgálata.

**Prof. Dr. Irina Golubeva PhD**: Department of Modern Languages, Linguistics, and Intercultural Communication, University of Maryland Baltimore County, USA.

Research interests: the internationalization of higher education, and the development of multilingual awareness, intercultural competence, and empathy.

**Katarina Smolkova**: lecturer, Institute of Lifelong Learning, University of Žilina

Research fields: English for Specific Purposes, Intercultural communication.

**Kovács Éva**: doktorandusz az Óbudai Egyetem Biztonságtudományi Doktori Iskolában, az Idegennyelvi és Szaknyelvi Lektorátus angol nyelvtanára.

Kutatási terület: A biztonságtechnikai szaknyelv oktatásának hatása a hallgatók szakfogalmi rendszerének fejlődésére; az online oktatás hatékonysága; biometria.

**Dr. Kovács Sándor**: rendőr ezredes, szakvizsgázott jogász, mesteroktató, a Magánbiztonsági és Önkormányzati Rendészeti Tanszék oktatója.

Kutatási terület: magánbiztonság, önkormányzati rendészet, és közbiztonság.

**Lenka Mocova**: Lecturer, Institute of Lifelong Learning, University of Žilina.

Research fields: English for Specific Purposes, Discourse Analysis.

**Dr. Lippai Zsolt Sándor PhD**: r. alezredes, egyetemi tanársegéd, a Magánbiztonsági és az Önkormányzati Rendészeti Tanszék oktatója, a Magyar Rendészet tudományos folyóirat szerkesztője.

Kutatási terület: magánbiztonság, önkormányzati rendészet.

**Dr. Major Róbert PhD:** Oktatási Dékánhelyettes,r. ezredes, rendőrségi főtanácsos, tanszékvezető egyetemi docens a Közbiztonsági Tanszéken.

Kutatási terület: közlekedésbiztonság, a balesetmegelőzés jogi és nem jogi eszközei, a közlekedésrendészeti tevékenység hatékonysága, közrendvédelem, csapatszolgálat, közösségi rendőrség, rendészeti oktatás és képzés, rendészettudomány, büntetőjog, kriminológia.

**Dr. habil Mátyás Szabolcs PhD:** habilitált egyetemi docens, a Kriminológiai Tanszék oktatója, a Bűnözésföldrajzi közlemények és a Criminal geographical journal c. tudományos folyóiratok főszerkesztője, és a Nemzetközi Bűnözésföldrajzi Szövetség (International Criminal Geographical Association) alapítótagja, valamint tagja, az MTA IX. osztály Állam-és Jogtudományi Bizottság Rendészeti Albizottságának.

Kutatási terület: bűnözésföldrajz; kriminalisztika; szociálgeográfia; turizmus és biztonság.

**Nagy Éva:** doktorjelölt az ELTE Irodalomtudományi Doktori Iskolában,orosz szakcsoportvezető,orosz nyelvtanár az Idegennyelvi és Szaknyelvi Lektorátuson. Tagja a Fédération Internationale des Professeurs de Langues Vivantes, Association Internationale de Linguistique Appliquée-nek, a Magyar Alkalmazott Nyelvészek és Nyelvtanárok Egyesületének, a Szaknyelvoktatók és- Kutatók Országos Egyesületének, az MRTT-nek, az Orosz Nyelv és Irodalomtanárok Magyarországi Egyesületének (VAPRJAL), és az Orosz Nyelv és Irodalomtanárok Világszövetségének (МАПРЯЛ).

Kutatási terület: Irodalomtudomány (orosz irodalom, összehasonlító irodalom), rendészeti szaknyelvi témakörök, és orosz szakmai terminusok.

**Dr. habil Nagy Zoltán András PhD**. egyetemi docens. PTE ÁJK Büntetőjogi Tanszék.

Kutatási terület: kiberbűnözés, a jövő technológiáinak (3D nyomtatás, IoT, AI, robotika) jogi problémái.

**Dr. Nyitrai Endre PhD**. rendőr őrnagy, a Krimináltechnikai Tanszék, tanszékvezető egyetemi docense.

Kutatási terület: raszter nyomozás; az interoperabilitási e-nyomozás, és a szervezett bűnözés elleni küzdelem, E-nyomozási ökoszisztéma, okos város-okos rendőrség, és a hálózatkutatás.

**Radvánszki Ronett**: kriminológus, pszichológus, doktorandusz a Rendészettudományi Doktori Iskolában.

Kutatási terület: a gyermekbarát kihallgatás.

**Dr. Rémai Dániel József PhD**: A Terrorelhárítási Tanszék vezetője, rendőr őrnagy.

Kutatási területe: a terrorizmus fejlődéstörténete, a terrorizmus és a terrorelhárítás kutatásmódszertana, radikalizáció – társadalmi jelzőrendszerek, az izraeli biztonsági koncepció fejlődése, haderőszervezés és fejlesztés - Izraeli Védelmi Erők.

**Dr. Rottler Violetta PhD**: rendőr őrnagy, szakvizsgázott jogász, egyetemi adjunktus, a Magánbiztonsági és Önkormányzati Rendészeti Tanszék oktatója.

Kutatási terület: önkormányzati rendészet, magánbiztonság, komplementer rendészet; a drónok rendészeti alkalmazása és jogi szabályozása.

**Rucska András**: r. őrnagy, mesteroktató, a Krimináltechnikai Tanszék oktatója.

Kutatási terület: a személyazonosítás biometrikus lehetőségei, új krimináltechnikai eszközök.

**Dr. Sallai János Professzor emeritus**: a Rendészettudományi Doktori Iskola vezető-helyettese.

Kutatási terület: a rendészet története, az államhatár története, és a schengeni integráció.

**Dr. Schubauerné Dr. Hargitai Veronika Andrea**: mesteroktató, az Igazgatásrendészeti és Nemzetközi Rendészeti Tanszéken, és címzetes egyetemi docens a Milton Friedman Egyetemen.

Kutatási terület: polgárjog, a hatósági szerződések és a közigazgatási szerződések a rendészeti tevékenységben.

**Dr. Schubauer Petra Ph.D. LL.M.:** Károli Gáspár Református Egyetem Állam- és Jogtudományi Kar, egyetemi adjunktus.

Kutatási terület: a személyes adatok személyiségi jogi védelme, polgári jog

**Dr. Sinan Bataclar PhD**: School of Foreign Languages, Director, Istanbul Kültür University

Research fields: Language Studies, Education, Language Policies, Educational Policies, European Union Studies.

**Traub Zita**: egyetemi hallgató, NKE ÁNTK. Kutatási terület: megelőző /prediktív/ rendészet.

**Ürmösné Dr. Simon Gabriella PhD**: egyetemi docens, a Bűnözésföldrajzi közlemények és a Criminal geographical journal c. tudományos folyóiratok szerkesztőbizottsági tagja és lektora. MTA köztestületi tag a Nyelvtudományi bizottság, Nyelv-és irodalomtudományok Osztályában. Tagságok: RTK Erasmus bírálóbizottság, International Criminal Geographical Association, Fédération Internationale des Professeurs de Langues Vivantes, Association Internationale de Linguistique Appliquée, Hungarian section of the European Association of Teachers, a Magyar Alkalmazott Nyelvészek és Nyelvtanárok Egyesületének, a Szaknyelvoktatók és- Kutatók Országos Egyesületének és az MRTT tagja.

Kutatási terület: szociolingvisztika; pszicholingvisztika: a görög-magyar bilingvis kisebbség diskurzusa; forenzikus nyelvészet; angol rendészeti szaknyelv; angol rendészeti témakörök, különös tekintettel a sorozatgyilkosokra és a különleges bv. intézetekre; valamint az online oktatás hatékonysága.

**Dr. Vári Vince PhD:** r. alezredes, egyetemi docens a Büntető-eljárásjogi Tanszéken.

Kutatási terület: a bűnüldözés hatékonysága, szervezeti és egyéni teljesítménymérés a rendőrségen, elterelés a nyomozásban, az ügyész és a nyomozó hatóság viszonya.



1. drog holl.: növényi, állati vagy ásványi eredetű gyógyhatású anyag ill. a belőle készült gyógyszer, Idegen szavak kéziszótára, Terra Budapest, 1967. [↑](#footnote-ref-1)
2. Fjodor Mihajlovics Dosztojevszkij: Ördögök. Jelenkor Kiadó, Pécs, 2005. 5. o. [↑](#footnote-ref-2)
3. «Хоть убей, следа не видно; / Сбились мы. Что делать нам! / В поле бес нас водит, видно, / Да кружит по сторонам. ...... Сколько их! куда их гонят? / Что так жалобно поют? / Домового ли хоронят, / Ведьму ль замуж выдают?» (https://ilibrary.ru/text/715/p.1/index.html) [↑](#footnote-ref-3)